**อุทกภัยในรัฐควีนส์แลนด์ ธันวาคม พ.ศ. 2553-มกราคม พ.ศ. 2554** เป็นอุทกภัยที่เกิดขึ้นอย่างต่อเนื่องทางตะวันออกเฉียงเหนือของประเทศออสเตรเลีย โดยส่วนใหญ่แล้วเกิดขึ้นในรัฐควีนส์แลนด์ อุทกภัยครั้งดังกล่าวส่งผลให้มีการอพยพประชาชนหลายพันคนออกจากเมืองและนครที่ได้รับผลกระทบ และมีอย่างน้อย 22 เมือง และประชาชนมากกว่า 200,000 คนได้รับผลกระทบ ความเสียหายเบื้องต้นประมาณไว้ที่ 1 พันล้านดอลล่าร์ออสเตรเลีย (650 ล้านปอนด์) พื้นที่กว้างใหญ่ทางตอนใต้และตอนกลางของรัฐควีนส์แลนด์ได้รับผลกระทบจากอุทกภัย ถนนกว่า 300 สายถูกปิด รวมทั้งทางหลวงสายหลัก 9 สาย เส้นทางรถไฟถ่านหินก็ได้ถูกปิดและบริเวณทำเหมืองหลายแห่งถูกน้ำท่วม ราคาของผักและผลไม้ได้เพิ่มสูงขึ้นอย่างมาก ด้านรัฐบาลรัฐและรัฐบาลกลางอนุมัติเงินช่วยเหลือครอบครัวละ 1 ล้านดอลล่าร์ออสเตรเลีย ยอดผู้เสียชีวิตจากอุทกภัยอยู่ที่ 35 ศพ

เบื้องหลัง
----------

เส้นทางของไซโคลนทาชา
อุทกภัยเป็นผลมาจากฝนตกหนักที่เกิดขึ้นจากพายุไซโคลนเขตร้อนทาชา ซึ่งประกอบกับร่องน้ำในช่วงที่เกิดเหตุการณ์ลานีญาสูงสุด ลักษณะลมฟ้าอากาศลานิญา พ.ศ. 2553 ซึ่งนำสภาพอากาศชื้นกว่าปกติมายังออสเตรเลียตะวันออก เป็นปรากฏการณ์ที่รุนแรงที่สุดนับตั้งแต่ พ.ศ. 2516 เกิดอุทกภัยในพื้นที่ห่างไกลจากตัวเมืองไล่ตั้งแต่หลายส่วนของรัฐนับตั้งแต่ต้นเดือนธันวาคม วันที่ 24 ธันวาคม ร่องมรสุมพาดผ่านชายฝั่งจากทะเลคอรัล ทำให้เกิดฝนตกหนักเป็นบริเวณกว้างนับจากอ่าวคาร์เพนแทเรียไปจนถึงโกลด์โคสต์ วันที่ 28 ธันวาคม ฝนที่ตกลงมาอย่างหนักนั้นเริ่มซาลง

ขอบเขต
------

เดิมอุทกภัยส่งผลกระทบให้ประชาชน 1,000 คนได้รับการอพยพออกจากเมืองธีโอดอร์และอีกหลายเมือง ฝ่ายทหารได้สนับสนุนโดยการเคลื่อนย้ายประชาชนทางเฮลิคอปเตอร์ไปยังศูนย์การอพยพในมัวรา การอพยพประชากรทั้งเมืองของธีโอดอร์ได้รับการอธิบายว่าไม่เคยปรากฏมาก่อนโดยรักษาการหัวหน้าเจ้าหน้าที่จัดการฉุกเฉินรัฐควีนส์แลนด์ บันดาเบิร์กประสบกับอุทกภัยรุนแรงหลังจากน้ำในแม่น้ำเบอร์เน็ตต์เอ่อล้นเข้าท่วมเมือง ชินชิลล่าและเจอริโกก็ประสบภัยพิบัติเช่นกัน

การคมนาคมทางถนนของเอมเมอรัลถูกตัดขาดเมื่อวันที่ 29 ธันวาคม หลังจากน้ำในแม่น้ำนากัวมีระดับสูงขึ้น ในวันรุ่งขึ้น น้ำในแม่น้ำได้เกินความสูงที่เกิดขึ้นเมื่อครั้งอุทกภัยใน พ.ศ. 2551 ที่ความสูง 15.36 เมตร พื้นที่กว่าร้อยละ 80 ของเมืองถูกน้ำท่วมในช่วงที่เกิดอุทกภัยหนักที่สุด นับเป็นภัยพิบัติที่เลวร้ายที่สุดที่เมืองเคยประสบมา

ร็อกแฮมป์ตันมีเวลาเกือบหนึ่งสัปดาห์ในการเตรียมรับมือกับอุทกภัยหลังจากน้ำในแม่น้ำฟิตซรอยเพิ่มสูงขึ้น ท่อากาศยานถูกปิดเมื่อวันที่ 1 มกราคม และเมื่อถึงวันที่ 3 ธันวาคม การติดต่อทางอากาศ ถนน และทางรางกับส่วนอื่นของประเทศถูกตัดขาดอย่างสมบูรณ์ ผนังกั้นน้ำโลหะถูกตั้งขึ้นรอบอาคารที่พักผู้โดยสารเพื่อป้องกันไม่ให้ซากปรักหักพังที่เกิดจากอุทกภัยสร้างความเสียหายแก่สิ่งก่อสร้าง ศูนย์ผู้อพยพได้ถูกตั้งขึ้นที่มหาวิทยาลัยเซ็นทรัลควีนส์แลนด์ ท่าเรือแกลดสโตนลดปริมาณการส่งออกสินค้าลงเนื่องจากการขาดการขนส่งถ่านหินทางราง และเนื่องจากคลังสินค้าของท่าเรือชุ่มไปด้วยน้ำ ชาวเมืองเอมเมอรัล 1,200 คน ได้ลงทะเบียนเป็นผู้อพยพ

อุทกภัยในเดลบีเลวร้ายที่สุดนับตั้งแต่ พ.ศ. 2524 ระบบการทำน้ำให้สะอาดของเมืองถูกน้ำท่วม ซึ่งส่งผลให้มีการจำกัดน้ำที่ส่งผลกระทบต่อกระบวนการทำน้ำให้สะอาดนี้ น้ำกว่า 112,500 ลิตรได้รับการขนส่งมายังเมืองที่มีประชากรกว่า 14,000 คน แม่น้ำคอนดาไมน์เพิ่มระดับสูงขึ้นเป็น 14.25 เมตร เมื่อวันที่ 30 ธันวาคม เป็นระดับที่สูงที่สุดเท่าที่เคยมีการบันทึกมา และยังคงมีระดับสูงขึ้นเรื่อย ๆ เมืองคอนดาไมด์มีการอพยพประชาชนในวันเดียวกัน

ในรัฐควีนส์แลนด์ตะวันออกเฉียงใต้ เขื่อนไวเว็นโฮมีปริมาณน้ำ 122% ของปริมาณเก็บกัก ส่งผลให้ต้องมีการระบายน้ำออกทั้งห้าประตู บริสเบนได้รับผลกระทบจากอุทกภัยหนักที่สุดนับตั้งแต่ พ.ศ. 2402

นายกรัฐมนตรี จูเลีย กิลลาร์ด ลงตรวจพื้นที่ที่ได้รับผลกระทบจากอุทกภัยเมื่อวันที่ 31 ธันวาคม

อ้างอิง
-------

1. ↑  Delana Carbone; Jenna Hanson (29 มกราคม 2013). "Floods: 10 of the deadliest in Australian history". *Australian Geographic*. คลังข้อมูลเก่าเก็บจากแหล่งเดิมเมื่อ 27 มกราคม 2013. สืบค้นเมื่อ 9 กุมภาพันธ์ 2013.
2. 1 2  "Australia: Queensland floods spur more evacuation". *BBC News*. 31 December 2010. สืบค้นเมื่อ 1 January 2011.
3. ↑  "Floods force mass evacuations in Queensland, Australia". *BBC News*. 29 December 2010. สืบค้นเมื่อ 30 December 2010.
4. ↑  "Hundreds of roads closed in flooded Qld". *Sydney Morning Herald*. Fairfax Media. 28 December 2010. สืบค้นเมื่อ 30 December 2010.
5. 1 2  "Some Queensland flood victims facing long wait to return to their flooded homes". *The Australian*. News Limited. 30 December 2010. สืบค้นเมื่อ 30 December 2010.
6. 1 2  "Disease fears grow as flooding hits towns' water supplies and rivers rise in Queensland". *The Courier-Mail*. Queensland Newspapers. คลังข้อมูลเก่าเก็บจากแหล่งเดิมเมื่อ 2011-01-02. สืบค้นเมื่อ 30 December 2010.
7. ↑  Creighton, Drew (2016-01-13). "Queensland floods 2011: The floods by the numbers". *Brisbane Times* (ภาษาอังกฤษ). สืบค้นเมื่อ 2020-09-07.
8. ↑  "La Nina to break down later this year". *ABC News Online*. Australian Broadcasting Corporation. 1 January 2011. สืบค้นเมื่อ 1 January 2011.
9. ↑  "Bureau believes worst is over". *Warwick Daily News*. APN News & Media. 28 December 2010. สืบค้นเมื่อ 30 December 2010.
10. ↑  Marissa Calligeros (29 December 2010). "Flooding could last 'weeks, not days'". *Brisbane Times*. Fairfax Media. สืบค้นเมื่อ 30 December 2010.
11. 1 2  Marissa Calligeros (30 December 2010). "From drought to flooding rains: Queensland's flood crisis continues". *Brisbane Times*. Fairfax Media. สืบค้นเมื่อ 30 December 2010.
12. ↑  "Qld's 'heartbreaking' floods worst ever". *Sydney Morning Herald*. Fairfax Media. 30 December 2010. สืบค้นเมื่อ 30 December 2010.
13. ↑  Vikki Campion (1 January 2011). "Flooded towns in Queensland declared disaster zones". *The Daily Telegraph*. Herald and Weekly Times. สืบค้นเมื่อ 1 January 2011.
14. ↑  "Rockhampton Airport shuts down". *The Morning Bulletin*. APN News & Media. 3 January 2011. สืบค้นเมื่อ 3 January 2011.
15. ↑  "Floods completely cut off Rockhampton". *The Sydney Morning Herald*. สืบค้นเมื่อ 3 January 2011.
16. 1 2 3  "Rockhampton faces forced evacuations". *ABC News Online*. Australian Broadcasting Corporation. 31 December 2010. สืบค้นเมื่อ 3 January 2011.
17. 1 2  David Fickling & Ray Brindal (30 December 2010). "Rains Hit Australian Coal Mines". *Wall Street Journal*. Dow Jones & Company. สืบค้นเมื่อ 30 December 2010.
18. ↑  Courtney Trenwith (30 December 2010). "Heartbreak beneath the flood slick". *Brisbane Times*. Fairfax Media. สืบค้นเมื่อ 30 December 2010.
19. ↑  "Drinking water trucked into flood-ravaged Dalby". *Herald Sun*. Herald and Weekly Times. 30 December 2010. สืบค้นเมื่อ 1 January 2011.
20. ↑  Andrew Korner (30 December 2010). "Five gates open at Wivenhoe Dam". *The Queensland Times*. APN News & Media. สืบค้นเมื่อ 30 December 2010.

คอมมอนส์ มีภาพและสื่อเกี่ยวกับ:  
**อุทกภัยในรัฐควีนส์แลนด์ พ.ศ. 2553-2554**